Lana Varga osvojila 2. mjesto na Državnom natjecanju iz povijesti!

XV. Državno natjecanje iz povijesti održano je od 9.-11. travnja 2014. u OŠ „Majstora Radovana“ u Trogiru.

Pozvano je oko 120 najboljih mladih povjesničara iz cijele Hrvatske. Među njima je bila i Lana Varga, učenica 7.c razreda koja je našu školu predstavila u najboljem svijetlu osvojivši 2. mjesto u kategoriji pisana provjera znanja . To je velik uspjeh i nagrada za uložen trud. Za natjecanje ju je pripremala mentorica Jasminka Fanuko-Polančec .

Osim samog natjecanja, učenici i mentori imali su bogat i zanimljiv trodnevni program. Uz stručno vodstvo upoznali smo kulturno-povijesnu baštinu grada Trogira, a organizirane su i terenske ekskurzije u Split, Solin I Kaštela. Mi smo posjetili starohrvatski Solin i uživali u povijesti sva tri dana.